Псков улос

Пско́в улос — Росси Федерациысь улос, пыре Северо-Западной федерал округе.

Административной центрез — Псков кар.

Псков улослэн бускельёсыз: Ленинград, Новгород, Тверь но Смоленск улосъёс, Белоруссия но Европа союзысь кунъёс — Эстония но Латвия. 

Псков улос - Россиысь одӥгез кык улосъёс пӧлысь, кудӥзлэн кунгожез 3 кунъёсын ортче (мукетыз сыӵе улос - Алтай, солэн вань кунгожъёсыз Казахстанэн, Китаен но Монголиен).

Историез
Аслаз кылдэмез дырысен Псков улос пӧртэм уездъёсы но волостьёсы пырыны вуттэм, кӧня ке улосъёслы люкиськылэм, со пушкы я пыриллям, я отысь потӥллям куд-ог гуртъёсыз но каръёсыз... «Туала» Псков улос кылдэмын ай 1958-тӥ арын гинэ. 1967-тӥ арын со Быдӟым Атыкай ож дыръя юн партизан огазеяськонъёсыз но ожмаськемез понна Ленинлэн орденэныз пусъемын. Озьы ик вашкала документъёсын пусъемын, кунмылэн армиез но со палъёсын кылдӥз шуыса. Кинлы ке Псков тодмо 76-тӥ десантно-штурмовой дивизиеныз. Со сяна, историлы ке осконо, ӵапак та улосын вордӥськем вылэм Ольга княгиня. Солы сӥзьыса, Псковын синпелет но кӧня ке часовняос пуктэмын. 

Учкымон интыосыз
- Печоры карысь Псков-Печера монастырь но сето музей, соос ог-огзы вӧзын сыло,

- Псковысь Троицкой собор но Мирожской монастырь,

- Вуж Изборск ошмесъёс,

- Гдов, Изборск, Порхов, Псков крепостьёс,

- Уно пӧртэм усадьбаос,

- 26 тунсыко музейёс,

- Но трос пӧртэм синпелетъёс.

Улӥсьёсыз
Калык  1989 арын, мурт  %  2002 арын, мурт Всероссийская перепись населения 2002   %Ӟучъёс 797436   94,21 %  717101   94,25 %Украинъёс 15352   1,81 %  12471  1,64 %Белорусъёс 12496   1,48 %  9664   1,27 %Чиганъёс 3319   0,39 %  3220   0,42 %Армянъёс 552  0,07 %  2270  0,30 %Бигеръёс 1010   0,12 %  1499   0,20 %Азербайджанъёс 890   0,11 %  1319   0,17 %Эстонъёс 2259  0,27 %  1122  0,15 %соос пӧлын сету …   …  172   0,02 %Молдаванъёс 1049  0,12 %  797  0,10 %Латышъёс 893  0,11 %  690  0,09 %Немецъёс 825  0,10 %  685  0,09 %Чувашъёс 806  0,10 %  658  0,09 %Еврейёс 1339  0,16 %  637  0,08 %Полякъёс 772  0,09 %  588  0,08 %Чеченъёс 340  0,04 %  557  0,07 %Финнъёс 658  0,08 %  356  0,05 %Литваос 528  0,06 %  347  0,05 % мукет калыкъёс  5925  0,70 %  6657  0,87 %

Псков улосысь Печора ёросын улэ сету финн-угор калык.

Псков улосысь каръёс

Каръёс, кытын 2 сюрслэсь уно адями улэ: 
Псков 

Великие Луки 

Остров 

Невель 

Опочка 

Печоры 

Порхов 

Дно 

Дедовичи 

Новосокольники 

Струги Красные  

Себеж 

Пыталово 

Пушкинские Горы 

Идрица 

Пустошка 

Бежаницы 

Гдов 

Красногородск 

Локня 

Новоржев 

Плюсса 

Усвяты 

Палкино 

Кунья 

Сосновый Бор

Чӧлсконъёс

Категория:Псков улос
Категория:Россия Федерациысь субъектъёс